stanford-oval/wikipedia huggingface dataset:
ก็องดีด
โครงสร้างของเรื่อง > โครงสร้างพื้นฐาน

ก็องดีดมีโครงสร้างตามขนบ กล่าวคือการเปิดเรื่อง เรื่องที่ดำเนินไปและการจบเรื่อง
บทแรกเป็นการเปิดเรื่อง ซึ่งกล่าวถึงความเป็นมาของตัวละครเอก (ก็องดีด) และสาเหตุที่ทำให้เขาต้องพลัดพรากจากตัวละครเอกหญิง (กุเนก็องด์)
บทที่ 2-29 เป็นการดำเนินเรื่อง
บทสุดท้าย (บทที่ 30) เป็นการสรุปเรื่องซึ่งจบเรื่องอย่างมีความสุขด้วยการแต่งงานระหว่างก็องดีดและกุเนก็องด์ และการตั้งรกรากถิ่นฐานสืบไป
โครงสร้างของเรื่อง > โครงสร้างตามเนื้อหา

ส่วนแรก (บทที่ 1-13) ก็องดีดต้องเผชิญกับภัยพิบัติต่าง ๆ นานาตลอดการเดินทางของเขาจากแคว้นเวสท์ฟาลีในเยอรมันตะวันตกไปทางทิศตะวันออกสู่ทวีปอเมริกาใต้ ในส่วนนี้จะเห็นได้ว่าวอลแตร์เสนอความคิดให้เห็นความเป็นจริงในโลกที่ก็องดีดเผชิญล้วนแต่เป็นสิ่งที่เลวร้าย ทั้งจากภัยธรรมชาติ (วาตภัย แผ่นดินไหว เรือล่ม เป็นต้น) และภัยที่เกิดจากน้ำมือมนุษย์ (สงคราม ความบ้าคลั่งทางศาสนา การค้าทาส โรคระบาด เป็นต้น) วอลแตร์แสดงให้เห็นว่าไม่มีระบบความคิดทางปรัชญาหรือศาสนาใด ๆ ที่จะขจัดความเลวร้ายเหล่านี้ไปจากมนุษย์ได้
ส่วนที่สอง (บทที่ 14-18) เป็นศูนย์กลางของนิยาย เรื่องเกิดขึ้นในสู่ทวีปอเมริกาใต้ ก็องดีดได้เรียนรู้เรื่องราวจากเมืองในฝัน 3 เมือง ได้แก่ เมืองในฝันด้านการเมือง เมืองในฝันด้านวิถีชีวิตตามธรรมชาติ และเมืองในฝันด้านปรัชญา ซึ่งทั้ง 3 เมืองนี้ใช้ทวีปอเมริกาใต้เป็นที่ตั้งโลกในฝัน
เมืองในฝันด้านการเมืองของคณะพระเยซูอิตที่ปารากวัย แต่เมืองในฝันด้านการเมืองนี้ก็เป็นการเมืองมากเกินไป ภารกิจที่คณะพระกล่าวอ้างคือ การนำอารยธรรมไปให้แก่ชาวพื้นเมือง แต่ในทางปฏิบัติคณะพระแสวงหาความร่ำรวยและอำนาจความเป็นใหญ่ ในส่วนนี้วอลแตร์ได้โจมตีการล่าอาณานิคมของรัฐและอำนาจการปกครองของคณะพระเยซูอิต
เมืองในฝันด้านวิถีชีวิตตามธรรมชาติของชนเผ่าออเร็ยยง แต่ก็เป็นวิถีชีวิตที่เป็นธรรมชาติเกินไป คือ ชนเผ่าออเร็ยยงไม่นุ่งห่ม กินคนและมีเพศสัมพันธ์กับลิง วอลแตร์จึงเสนอเรื่องนี้เพื่อคัดค้านความคิดเห็นของรุสโซที่เรียกร้องให้ผู้คนกลับไปใช้ชีวิตตามธรรมชาติ
และเมืองในฝันด้านปรัชญาที่เอลโดราโด เมืองนี้ไม่มีความเลวร้ายใด ๆ ทั้งสิ้น ชาวเมืองทุกคนเข้าถึงพระผู้เป็นเจ้าโดยไม่ต้องผ่านพระ เมืองนี้ไม่มีพระ ในขณะเดียวกันก็ไม่มีศาล ไม่มีตำรวจเพราะไม่มีโจรผู้ร้าย ไม่มีขโมย ก้อนกรวดก้อนหินตามทางก็คือทองคำและเพชรพลอย เมืองนี้มีพระราชาผู้ทรงสติปัญญาสูง ประกอบด้วยเมตตากรุณา แต่เมืองในฝันเช่นนี้ก็ไม่มีจริงในโลกนี้ โดยมีเงื่อนไขบางประการที่จะทำให้เกิดเมืองในฝันได้ เช่น ขนาดต้องไม่ใหญ่เกินไป มีทรัพยากรธรรมชาติที่เพียงพอ มีปราการธรรมชาติ และการพรางตาจากโลกภายนอก ดังที่ระบุไว้ในหนังสือ ยูโทเปีย ของ เซอร์ โทมัส มอร์ โดยวอลแตร์ได้วาดภาพเมืองนี้เพื่อโจมตีสถาบันทางการเมืองและทุกสถาบันในสังคมของประเทศฝรั่งเศส
เมืองในฝันถึงแม้จะมีจริง ก็ไม่มีผู้ใดใคร่จะอยากอยู่อาศัย ถึงแม้ตัวละครจะหนีความโหดร้ายของสังคมมาได้ แต่ก็ไม่ปรารถนาที่จะอยู่ ไม่ใช่เพราะว่าเมืองในฝันมีตำหนิ แต่เพราะตัวละครนั้นเองยังมีตำหนิ ยังมีความ รัก โลภ โกรธ หลง อยู่ในตัว เพราะเติบโตมาในโลกที่ต้องช่วงชิงแข่งขัน และไม่สามารถหลุดออกจากความต้องการทางใจได้ จึงได้จากเมืองในฝันมา
ส่วนที่สาม (บทที่ 19-30) ก็องดีดเดินทางกลับไปยุโรปและตั้งถิ่นฐานที่เมืองคอนสแตนติโนเปิล ในส่วนนี้วอลแตร์เสนอโลกแห่งความจริงที่กลับมาพบอีกครั้ง ความเลวร้ายจากธรรมชาติและจากน้ำมือมนุษย์ยังคงมีอยู่ แต่ครั้งนี้ก็องดีดก็ไม่ได้เป็นผู้ถูกกระทำตลอดเวลาเหมือนในช่วงแรก เขากลายเป็นผู้สังเกตดูความเป็นไปในโลกนี้ เขาเริ่มใช้ความคิดไตร่ตรองด้วยตนเองและหาทางออกให้แก่ชีวิตของตน เพราะตระหนักว่า นอกความทุกข์ยากที่มนุษย์ต้องเผชิญภายนอกแล้วมนุษย์ยังต้องเผชิญกับความเลวร้ายจากภายในตนเองอีกด้วย ซึ่งได้แก่ ความอิจฉา ความวิตกกังวลและความเบื่อหน่าย ก็องดีดจึงได้สรุปการดำรงชีวิตอย่างมีคุณค่าซึ่งเราสามารถขจัดความเลวร้ายจากภายในตนเอง นั่นก็คือ “จงทำสวนของเรา” หรือ “จงทำงาน” (Il faut cultiver notre jardin)
โครงสร้างของเรื่อง > โครงสร้างตามพัฒนาการทางความคิดของตัวละครเอก

แบ่งได้ 3 ช่วงคือ
ช่วงแรก (ก่อนเอลโดราโด) แม้ก็องดีดจะเผชิญอันตรายต่าง ๆ นานาจนแทบเอาชีวิตไม่รอด แต่เขาก็ยังคงเชื่อฟังคำสั่งสอนของอาจารย์ปองโกลศที่ว่า “ทุกสิ่งทุกอย่างที่พระผู้เป็นเจ้าประทานมาเปนไปด้วยดี” พัฒนาการของตัวละครเอกช่วงนี้เป็นไปอย่างช้า ๆ
ช่วงที่สอง (หลังเอลโดราโด) ก็องดีดเริ่มมองโลกในแง่ร้ายมากขึ้นหลังที่ได้รู้จักกับมาร์แต็ง ซึ่งเป็นผู้มองโลกในแง่ร้าย แต่บางครั้งก็องดีดกยังกลับมามองโลกในแง่ดีแบบเก่า จะเห็นได้ว่าความเปลี่ยนแปลงทางความคิดของเขายังไม่สิ้นสุด บางครั้งเขาเชื่อตามมาร์แต็ง บางครั้งเขาเชื่อตามปองโกลศ เขายังไม่มีความคิดของตนเองโดยแท้
ช่วงที่สาม (บทที่ 30อันเป็นบทสุดท้ายของเรื่อง) ก็องดีดมีประสบการณ์ชีวิตมากขึ้น เป็นช่วงที่เขามีพัฒนาการทางความคิดสูงสุด เขาเริ่มใช้ความคิดเห็นของตนเองแล้ว เขาปฏิเสธที่จะฟังความคิดเห็นของคนอื่น และตัดสินใจในฐานะผู้นำของผู้คนที่อยู่รอบตัวเขาให้ทุกคนร่วมกันทำงาน
ฉาก

เนื่องจากเนื้อหาเรื่องนี้เป็นการเดินทางของตัวละคร ที่เดินทางไปตามที่ต่าง ๆ ดังนั้นการดำเนินเรื่องจึงเป็นเหตุการณ์ที่เกิดขึ้นทั้งในทวีปยุโรปไปจนถึงทวีปอเมริกาใต้ สถานที่ก็จะมีทั้งที่มีอยู่จริงและสถานที่ที่วอลแตร์จินตนาการขึ้นมา เช่น เมืองเอลโดราโดและเมืองอื่น ๆ ดังที่ได้กล่าวไปแล้ว
ตัวละคร

ก็องดีด - มีความหมายหลายนัย เช่น ซื่อ บริสุทธิ์ จริงใจ เปิดเผย อ่อนต่อโลก ความหมายหลายนัยนี้แสดงถึงอุปนิสัยของตัวละครเอก ดังนั้นความหมายหลายนัยของชื่อก็องดีด ทำหน้าที่เชิงสัญลักษณ์แห่งความเชื่อง่ายของคนร่วมสมัยกับวอลแตร์ซึ่งเชื่อตามทฤษฎีสุทรรศนิยมของไลบ์นิซ ที่ว่า “ทุกสิ่งทุกอย่างที่พระเจ้าประทานมาเป็นไปด้วยดี” สิ่งนี้ทำให้วอลแตร์หัวเราะเยาะบุคคลที่เชื่อง่ายเหล่านั้น
อาจารย์ปองโกลศ – เป็นอาจารย์ที่สอนให้ก็องดีดและกุเนก็องด์มองโลกในแง่ดี ตามลัทธิสุทรรศนิยมของไลบ์นิซ ปองโกลศมองโลกในแง่ดีเสมอ ถึงแม้ว่าตัวเขาเองก็ได้พบกับความทุกข์และภัยพิบัติมากมาย
กุเนก็องด์ - เป็นลูกสาวของท่านบารอนรอนธุนแดร์-เตน-ทรองค์ เป็นหญิงงามที่ก็องดีดหลงใหลบูชา
มาร์แต็ง – เป็นนักปราชญ์ที่มีความคิดที่ตรงข้ามกับปองโกลศโดยสิ้นเชิง กล่าวคือมาร์แต็งเป็นคนที่สอนให้ก็องดีดมองโลกในแง่ร้าย ทำให้ก็องดีดได้เรียนรู้ปรัชญาที่ตรงข้ามกับคำสอนของอาจารย์ปองโกลศ
กะกอมโบ – เป็นคนรับใช้และเพื่อนผู้ซื่อสัตย์ของก็องดีด
หญิงชราคนรับใช้ - เป็นลูกสาวของโป๊ปแต่ถูกจับมาขายเป็นทาส เป็นคนที่ผ่านโลกมามาก
พี่ชายของกุเนก็องด์ - เป็นเจซูอิทและนายพัน เป็นผู้ดีและหัวสูง
หญิงชนชั้นสูงชาวฝรั่งเศส - เป็นชนชั้นสูงที่ใช้ชีวิตให้มีความสุข และต้องการเงิน สะท้อนภาพสังคมที่ตกต่ำของประเทศ
ทัศนะของวอลแตร์

ในเรื่องนี้ วอลแตร์ได้กล่าวโจมตีเสียดสีสิ่งต่าง ๆ ไว้มากมาย เขาได้แสดงทัศนะทางสังคมออกมา ไม่เฉพาะแค่สังคมฝรั่งเศสเท่านั้น แต่รวมไปถึงสังคมยุโรปโดยทั่วไป โดยใช้รูปแบบการประชดประชัน เสียดสี วอลแตร์เสียดสีและต่อต้านความไม่เป็นธรรมต่าง ๆ และยังบรรยายให้เห็นภาพความตายอย่างชัดเจนที่เป็นผลมาจากการทำสงครามแย่งอาณานิคม นอกจากนี้วอลแตร์ยังประชดประชันทัศนะทางปรัชญาที่สอนให้คนมองโลกในแง่ดีอยู่ตลอดเวลาทั้ง ๆ ที่ไม่สอดคล้องกับความเป็นจริง วอลแตร์ยังได้โจมตีสถาบันทางศาสนาในเรื่องความเชื่อที่งมงาย ไร้สาระ โจมตีพระที่ไม่มีคุณธรรมและจริยธรรม ในเรื่องความเชื่อ วอลแตร์เชื่อว่าพระเจ้าไม่มีเหตุผล ในด้านสังคมการเมือง เขาโจมตีชนชั้นขุนนางว่าไม่จริงใจ
ในบทสรุปของเนื้อเรื่อง วอลแตร์ได้เสนอคำพูดที่ว่า ‘Il faut cultiver notre jardin’ เพื่อแสดงทัศนะของเขาที่เรียกร้องให้ทุกคนทำงานและทำตัวเป็นประโยชน์ต่อสังคม เนื่องจากเขาต้องการสะท้อนให้เห็นเรื่องค่านิยมของคนในสมัยนั้นที่เชื่อว่าพวกชนชั้นสูง เช่น พวกขุนนาง และพระ ที่ไม่ต้องทำงาน เพราะจะเป็นการเสียเกียรติ โดยในที่นี้วอลแตร์ได้เสนอการทำกสิกรรม เนื่องจากเขาได้รับแนวความคิดมาจากพวกชาวบ้านที่ทำกสิกรรมอยู่บริเวณที่ใกล้กับที่ดินที่เขาได้ไปซื้อไว้ โดยที่เขาคิดว่าควรเริ่มจากครอบครัวซึ่งเป็นหน่วยที่เล็กที่สุดของสังคม เมื่อทุกคนทำงานแล้ว ผลแห่งการทำงานนั้นย่อมครอบคลุมไปยังหน่วยของสังคมที่ใหญ่ขึ้น เช่น หมู่บ้าน ตำบล อำเภอ เป็นต้น และในอีกแง่หนึ่งที่วอลแตร์เสนอก็คือ ให้ทุกคนทำงานโดยไม่มัวแต่พร่ำเพ้ออ้างเหตุผลลอย ๆ ซึ่งเป็นวิธีหนึ่งที่สามารถทำให้ชีวิตดำเนินต่อไปได้ เขาคิดว่ามนุษย์เกิดมาเพื่อกระทำมิใช่พูดหรือคอยใช้เหตุผลอย่างเดียว จากคำพูดนี้แสดงให้เห็นว่าวอลแตร์ไม่ได้มีความเชื่อในพระเจ้าเลย เขาเชื่อว่ามนุษย์ต่างหากที่เป็นผู้กำหนดทุกสิ่งทุกอย่างด้วยตัวของตัวเอง
วอลแตร์เสนอผ่านทางตัวละครคุณลุงบ้านนอกว่า การถกคิดปัญหาทางการเมือง จะทำให้ปวดหัวไม่สิ้นสุด เลิกคิดซะดีกว่าเพราะจะได้ไม่นำภัยมาถึงตัว เพราะการเมืองไม่ใช่เรื่องของเหตุผลเพียงอย่างเดียวแต่ยังเป็นเรื่องของอำนาจด้วย
และสอนให้ยอมรับโลกที่เป็นอยู่ และทนอยู่กับมัน ไม่จำเป็นต้องขวนขวายใฝ่หาสังคมอุดมคติ เช่นสอนว่าความเลวร้ายของมนุษย์ก็ยังติดตัวไปทุกยุคทุกสมัยไม่มีทางสลัดหลุดได้ ไม่มองโลกแต่ในแง่ดีอย่างเดียวเพื่อหลอกลวงตัวเอง และไม่มองโลกแต่ในแง่ร้ายอย่างเดียวซึ่งก็เป็นการหลอกตัวเองเช่นกัน ซึ่งก็องดีดเคยประสบมาทั้งสองอย่างแล้ว ดังเช่นมาร์แต็งแนะนำก็องดีดว่าไม่ต้องไปรอเพราะกะกอมโบคงหอบเพชรและเงินทองหนีไปเสวยสุขแล้ว ซึ่งไม่ได้เป็นเช่นนั้นจริง สรุปก็คือเลิกขบคิดปัญหาแล้วหันมาใช้แรงงานดีกว่า
สอนว่าความร่ำรวยแบบฉับพลับเหมือนมีโชคก็ไม่ได้ช่วยอะไร เพราะสุดท้ายเงินทองที่ได้มาจากโชคก็หมดอยู่ดี
สิ่งยึดเหนี่ยวจิตใจเดียวของก็องดีด คือแม่หญิงกุเนก็องด์ผู้เลอโฉม โดยเขาจะบูชาชื่อเธออยู่ตลอดเวลา และอยากให้เธอได้แบ่งปันความรู้สึกที่เขามีต่อสิ่งรอบข้าง เขาได้ทุ่มเทเวลาค้นหาเธอ แต่สุดท้ายเธอกลับกลายเป็นหญิงอัปลักษณ์ เป็นการทรยศความรู้สึกเขา เขาจึงอุทานออกมาว่า "ถือดียังไงนังน่าเกลียด" ก่อนที่จะขอโทษเธอ
ตัวอย่างตอนที่สำคัญของเรื่อง

"ไม่มีภาพใดจะงดงาม สดใส สง่างามและเป็นระเบียบยิ่งไปกว่าภาพกองทัพทั้งสองนี้อีกแล้ว เสียงเครื่องดีดสีตีเป่า เสียงปืนใหญ่ขานรับกันเป็นจังหวะกลมกลืนดังเช่นที่มิเคยปรากฏในห้วงนรก เริ่มประเดิม ปืนใหญ่ก็ส่งผู้คนเกือบหกพันคนในแค่ละกองทัพให้ล้มระเนระนาด จากนั้นเสียงปืนยาวก็ได้ฉุดคร่าชีวิตที่ดีที่สุดในโลกนี้ไปอีกประมาณเก้าพันถึงหนึ่งหมื่นคน ดาบปลายปืนก็เป็นเหตุนำซึ่งความตายมาสู่คนนับพัน จำนวนวิญญาณทั้งหมดคงจะนับได้ถึงสามหมื่น ก็องดีดตัวสั่นสะท้านดังที่นักปราชญ์ควรจะเป็น เขาซ่อนตัวมิดชิดระหว่างการฆ่าฟันอย่างกล้าหาญครั้งนี้"
ในที่สุด ขณะที่กษัตริย์ทั้งสองฝ่ายมีโองการมีการร้องเพลงสวดในค่ายของพระองค์อยู่นั้น ก็องดีดถือโอกาสหลบไปไตร่ตรองเรื่องความเป็นผลและความเป็นเหตุเสียที่อื่น เขาเดินย่ำไปบนกองศพและผู้คนที่นอนรอความตาย เขาไปถึงหมู่บ้านใกล้เคียง ซึ่งได้กลายเป็นเถ้าถ่านไปแล้ว หมู่บ้านนั้นเป็นของพวกอาบารส์ซึ่งพวกบุลกาเรียได้เผาทิ้งตามสิทธิของผู้ชนะสงคราม ณ ที่นี้ บรรดาคนชราที่ถูกแทงจนร่างพรุนต่างนอนดูศพภรรยาของตนซึ่งถูกเชือดคอทั้ง ๆ ที่สองแขนยังประคองกอดทารกซบแนบกับอกเปื้อนเลือด ที่นั่น บรรดาหญิงสาวนอนท้องแหวะอ้า ผ่อนลมหายใจเฮือกสุดท้ายหลังจากได้เป็นเครื่องบำบัดความหื่นกระหายของวีรบุรุษบางคน คนอื่น ๆ ที่ถูกไฟลวกเผานอนร้องขอความตาย มันสมองเกลื่อนกระจายอยู่ข้าง ๆ แขนขาดขาขาดที่ระเกะระกะอยู่ทั่ว
ในส่วนของ les beautés de la guerre วอลแตร์ได้บรรยายให้เห็นภาพอย่างชัดเจนของการตายของเหยื่อสงคราม ทั้งเด็ก สตรี คนชรา วอลแตร์ได้ใช้คำว่า ‘Cette boucherie héroïque’ หมายความว่า การฆ่าคนอย่างกล้าหาญในสงครามซึ่งเป็นคำพูดที่ขัดแย้งกันอย่างรุนแรง เราเรียกเทคนิคการบรรยายชนิดนี้ว่า ‘l’ronie’
ในบทนี้ วอลแตร์ได้ใช้ถ้อยคำที่เข้าใจง่าย ซึ่งบรรยายให้เห็นภาพความสวยงามและความโหดร้ายของสงคราม ตัวเครื่องดนตรีเปรียบราวกับเป็นเสียงอึกทึกครึกโครมของเหล่าอาวุธที่ใช้ในการทำสงคราม เขาต้องการเหน็บแนมอย่างรุนแรง ในแต่ละคำเน้นให้เห็นถึงความไม่ยุติธรรมของสงคราม ทำให้เราสามารถเห็นถึงวิถีชีวิตของมนุษย์ที่อยู่ท่ามกลางสงคราม ส่วนรายละเอียดแต่ละด้านชี้ให้เห็นถึงความสูญเสีย ลักษณะเด่นที่วอลแตร์ใช้ก็คือ การบรรยายการรบ เขาไม่ได้พูดถึงการประลองยุทธ ไม่ได้พูดถึงชัยชนะ แต่เขาเน้นแค่เพียงจำนวนคนตายในสงครามเท่านั้น ตอนท้ายเขาได้รวบรวมรายละเอียดที่แท้จริงให้เห็นถึงความน่าเกลียดน่ากลัวของสงคราม ซึ่งสะท้อนให้เห็นถึงความโหดร้ายและนำมาซึ่งความน่าพรึงกลัว
วอลแตร์ยังได้กล่าวโจมตีสถาบันศาสนาอย่างรุนแรงในด้านความอยุติธรรม ความบ้าคลั่งและความไร้สาระของศาลศาสนา (L’inquistion) ที่จับพวกนอกรีตมาไต่สวนและตัดสินลงโทษโดยการจับคนมาทรมานและเผาทั้งเป็น
ภายหลังการเกิดแผ่นดินไหวซึ่งได้ทำลายเมืองลิสบอนน์ไปสามวัน บรรดานักปราชญ์ของประเทศก็มองไม่เห็นว่าการป้องกันมิให้เมืองถล่มทั้งเมืองนั้นจะมีวิธีอื่นใดที่จะเหมาะสมไปกว่า การเผาคนทั้งเป็นโดยทำให้เป็นพิธีกรรมที่งดงาม มหาวิทยาลัยโกอิมเบรอะได้ลงความเห็นว่าภาพบุคคลสองสามคนที่ถูกเผาไฟในพิธีที่จัดขึ้นอย่างใหญ่โต ย่อมเป็นเคล็ดลับสุดยอดในการป้องกันมิให้เกิดแผ่นดินไหวได้
สมาชิกสภาผู้แทนราษฎรจังหวัดยโสธร

| เขตเลือกตั้งสมาชิกสภาผู้แทนราษฎร |
| --- | --- |
จังหวัดยโสธร
เขตเลือกตั้งในปัจจุบัน
จำนวนเขต: 3
คะแนนเสียง: 89,209 (ไทยสร้างไทย)   83,450 (เพื่อไทย)   40,104 (ภูมิใจไทย)
เขตเลือกตั้งปัจจุบัน
ก่อตั้ง: พ.ศ. 2518
ที่นั่ง: เพื่อไทย (1)   ภูมิใจไทย (1)  ว่าง (1)
สมาชิกสภาผู้แทนราษฎร: ดูในบทความ
จังหวัดยโสธร มีเขตเลือกตั้งสมาชิกสภาผู้แทนราษฎร 3 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 3 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์

หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยขณะนั้นยโสธรยังเป็นเพียงอำเภอหนึ่งของจังหวัดอุบลราชธานี
ปี พ.ศ. 2515 ยโสธรยกฐานะขึ้นเป็นจังหวัด และได้มีการเลือกตั้งสมาชิกสภาผู้แทนราษฎรของจังหวัดเป็นครั้งแรก (ในการเลือกตั้ง พ.ศ. 2518) โดยมีสมาชิกสภาผู้แทนราษฎรชุดแรก คือ นายอุดร ทองน้อย, นายสุทิน ใจจิต และนายประยงค์ มูลสาร
นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 6 สมัย ได้แก่ นายพีรพันธุ์ พาลุสุข
สมาชิกสภาผู้แทนราษฎรสตรีคนแรกของจังหวัดยโสธร คือ นางอุบล บุญญชโลธร (จากการเลือกตั้ง มีนาคม พ.ศ. 2535)
ตระกูลการเมืองที่ได้รับเลือกตั้งมากที่สุด คือ
เดชเสน (2 คน) ได้แก่ สิบตำรวจโท ผอง เดชเสน และนายวิสันต์ เดชเสน
ศรีลาภ (2 คน) ได้แก่ นายรัชชัย ศรีลาภ และนางสาวณิรัฐกานต์ ศรีลาภ
พันธ์สายเชื้อ (2 คน) ได้แก่ นายเรืองวิทย์ พันธ์สายเชื้อ และนายปิยวัฒน พันธ์สายเชื้อ
ศรีชนะ (2 คน) ได้แก่นายพิกิฎ ศรีชนะ และนายธนพัฒน์ ศรีชนะ
รายนามสมาชิกสภาผู้แทนราษฎรแบบแบ่งเขต > ชุดที่ 11–18; พ.ศ. 2518–2535

บทความหลัก: จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518, จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519, จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522, จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526, จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529, จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531, จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535, และ จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
| 0 | 1 | 2 | 3 | 4 |
| --- | --- | --- | --- | --- |
| ชุดที่ | การเลือกตั้ง | เขตเลือกตั้งที่ 1 | เขตเลือกตั้งที่ 1 | เขตเลือกตั้งที่ 1 |
| ชุดที่ 11 | พ.ศ. 2518 | นายอุดร ทองน้อย | นายสุทิน ใจจิต | นายประยงค์ มูลสาร |
| ชุดที่ 12 | พ.ศ. 2519 | สิบตำรวจโท ผอง เดชเสน | นายสุทิน ใจจิต | นายสุชาติ สกุลบัวพันธ์ |
| ชุดที่ 13 | พ.ศ. 2522 | นายสำรวย จันทนป | นายวิญญู ยุพฤทธิ์ | นายสาตร ไกรศรีวรรธนะ |
| ชุดที่ 14 | พ.ศ. 2526 | นายเรืองวิทย์ พันธ์สายเชื้อ | นายสุทิน ใจจิต | สิบตำรวจโท ผอง เดชเสน  (เสียชีวิต) |
| ชุดที่ 14 | พ.ศ. 2526 | นายเรืองวิทย์ พันธ์สายเชื้อ | นายสุทิน ใจจิต | นายพีรพันธุ์ พาลุสุข  (แทนสิบตำรวจโท ผอง) |
| ชุดที่ 15 | พ.ศ. 2529 | นายวิสันต์ เดชเสน  (ถูกให้ออกจากพรรค) | นายวิฑูรย์ วงษ์ไกร | นายพีรพันธุ์ พาลุสุข |
| ชุดที่ 15 | พ.ศ. 2529 | นายวิสันต์ เดชเสน  (ได้รับเลือกตั้งใหม่) | นายวิฑูรย์ วงษ์ไกร | นายพีรพันธุ์ พาลุสุข |
| ชุดที่ 16 | พ.ศ. 2531 | นายวิสันต์ เดชเสน | นายอุดร ทองน้อย | นายพีรพันธุ์ พาลุสุข |
| ชุดที่ 17 | มีนาคม พ.ศ. 2535 | นายวิสันต์ เดชเสน | นายวิฑูรย์ วงษ์ไกร | นางอุบล บุญญชโลธร |
| ชุดที่ 18 | กันยายน พ.ศ. 2535 | นายสมบูรณ์ ทองบุราณ | นายวิฑูรย์ วงษ์ไกร | นายรัชชัย ศรีลาภ |
รายนามสมาชิกสภาผู้แทนราษฎรแบบแบ่งเขต > ชุดที่ 19–20; พ.ศ. 2538–2539

บทความหลัก: จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 และ จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
| 0 | 1 | 2 |
| --- | --- | --- |
| เขต | ชุดที่ 19 พ.ศ. 2538 | ชุดที่ 20 พ.ศ. 2539 |
1: นายรณฤทธิชัย คานเขต
1: นายประยุทธ นิจพานิชย์
2: นายสฤษดิ์ ประดับศรี
| 2 | นายพีรพันธุ์ พาลุสุข | พลอากาศเอก จรูญ วุฒิกาญจน์ |
รายนามสมาชิกสภาผู้แทนราษฎรแบบแบ่งเขต > ชุดที่ 21–22; พ.ศ. 2544–2548

บทความหลัก: จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และ จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
| 0 | 1 | 2 |
| --- | --- | --- |
| เขต | ชุดที่ 21 พ.ศ. 2544 | ชุดที่ 22 พ.ศ. 2548 |
| 1 | นายสุทธิชัย จันทร์อารักษ์   (  / เลือกตั้งใหม่) | นายสุทธิชัย จันทร์อารักษ์ |
| 2 | นายรณฤทธิชัย คานเขต   (  / เลือกตั้งใหม่) | นายรณฤทธิชัย คานเขต |
| 3 | นายวิฑูรย์ วงษ์ไกร   (  / เลือกตั้งใหม่) | นายวิฑูรย์ วงษ์ไกร |
4: นายวิสันต์ เดชเสน
รายนามสมาชิกสภาผู้แทนราษฎรแบบแบ่งเขต > ชุดที่ 23; พ.ศ. 2550

บทความหลัก: จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
| --- | --- |
เขต: ชุดที่ 23 พ.ศ. 2550
1: นายรณฤทธิชัย คานเขต
1: นางสาวณิรัฐกานต์ ศรีลาภ
2: นายพิกิฏ ศรีชนะ
2: นายพีรพันธุ์ พาลุสุข
รายนามสมาชิกสภาผู้แทนราษฎรแบบแบ่งเขต > ชุดที่ 24–26; พ.ศ. 2554–2566

บทความหลัก: จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554, จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562, และ จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
| 0 | 1 | 2 | 3 | 4 |
| --- | --- | --- | --- | --- |
| ชุดที่ | การเลือกตั้ง | เขตเลือกตั้งที่ 1 | เขตเลือกตั้งที่ 2 | เขตเลือกตั้งที่ 3 |
| ชุดที่ 24 | พ.ศ. 2554 | นายปิยวัฒน พันธ์สายเชื้อ | นายบุญแก้ว สมวงศ์ | นายพีรพันธุ์ พาลุสุข |
| ชุดที่ 25 | พ.ศ. 2562 | นายปิยวัฒน พันธ์สายเชื้อ | นายบุญแก้ว สมวงศ์ | นายธนกร ไชยกุล |
| ชุดที่ 26 | พ.ศ. 2566 | นางสุภาพร สลับศรี | นายบุญแก้ว สมวงศ์ | นายธนพัฒน์ ศรีชนะ |
รูปภาพ

นายอุดร ทองน้อย
นายพีรพันธุ์ พาลุสุข
นายรณฤทธิชัย คานเขต
แหล่งข้อมูลอื่น

คณะกรรมการการเลือกตั้งจังหวัดยโสธร เก็บถาวร 2014-01-29 ที่ เวย์แบ็กแมชชีน
| ด ค กจังหวัดยโสธรในการเลือกตั้งสมาชิกสภาผู้แทนราษฎรไทย |
| --- | --- |
เลือกตั้งทั่วไป:  2518  2519  2522  2526  2529  2531  มีนาคม 2535  กันยายน 2535  2538  2539  2544  2548  2550  2554  2562  2566 
เลือกตั้งซ่อม:  เขต 1 2528  เขต 1 2530 
| ด ค กสมาชิกสภาผู้แทนราษฎรไทยแบ่งตามจังหวัด |
| --- | --- |
สมาชิกสภาผู้แทนราษฎรไทย แบ่งตามจังหวัดในปัจจุบัน:  กระบี่  กรุงเทพมหานคร  กาญจนบุรี  กาฬสินธุ์  กำแพงเพชร  ขอนแก่น  จันทบุรี  ฉะเชิงเทรา  ชลบุรี  ชัยนาท  ชัยภูมิ  ชุมพร  เชียงราย  เชียงใหม่  ตรัง  ตราด  ตาก  นครนายก  นครปฐม  นครพนม  นครราชสีมา  นครศรีธรรมราช  นครสวรรค์  นนทบุรี  นราธิวาส  น่าน  บึงกาฬ  บุรีรัมย์  ปทุมธานี  ประจวบคีรีขันธ์  ปราจีนบุรี  ปัตตานี  พระนครศรีอยุธยา  พะเยา  พังงา  พัทลุง  พิจิตร  พิษณุโลก  เพชรบุรี  เพชรบูรณ์  แพร่  ภูเก็ต  มหาสารคาม  มุกดาหาร  แม่ฮ่องสอน  ยโสธร  ยะลา  ร้อยเอ็ด  ระนอง  ระยอง  ราชบุรี  ลพบุรี  ลำปาง  ลำพูน  เลย  ศรีสะเกษ  สกลนคร  สงขลา  สตูล  สมุทรปราการ  สมุทรสงคราม  สมุทรสาคร  สระแก้ว  สระบุรี  สิงห์บุรี  สุโขทัย  สุพรรณบุรี  สุราษฎร์ธานี  สุรินทร์  หนองคาย  หนองบัวลำภู  อ่างทอง  อำนาจเจริญ  อุดรธานี  อุตรดิตถ์  อุทัยธานี  อุบลราชธานี 
สมาชิกสภาผู้แทนราษฎรไทย แบ่งตามจังหวัดในอดีต:  พระนคร  ธนบุรี  นครจัมปาศักดิ์  พระตะบอง  พิบูลสงคราม  ลานช้าง 
 สมาชิกสภาผู้แทนราษฎรไทยแบ่งตามจังหวัด
สโมสรฟุตบอลมหาวิทยาลัยนอร์ทกรุงเทพ

สโมสรฟุตบอลมหาวิทยาลัยนอร์ทกรุงเทพ เป็นสโมสรฟุตบอลซึ่งเป็นตัวแทนทีมฟุตบอลของมหาวิทยาลัยนอร์ทกรุงเทพ ปัจจุบันกำลังแข่งขันอยู่ในไทยลีก 3 โซนภาคกลาง
ประวัติสโมสร

สโมสรได้ทำการจดทะเบียนสโมสรในปี พ.ศ. 2549 เพื่อส่งทีมเข้าร่วมแข่งขัน ฟุตบอลชิงถ้วยพระราชทานประเภท ง ประจำปี 2549 และเลื่อนชั้นขึ้นไปเล่นฟุตบอลชิงถ้วยพระราชทานประเภท ค, เลื่อนชั้นไปเล่นฟุตบอลชิงถ้วยพระราชทานประเภท ข และเลื่อนชั้นไปเล่นฟุตบอลลีกภูมิภาค ดิวิชั่น 2 ปี 2009 ภายในระยะเวลา 3 ปี ต่อมาในไทยลีก 4 ฤดูกาล 2561 สโมสรสามารถได้แชมป์ของโซนกรุงเทพและปริมณฑล ผ่านเข้าสู่รอบแชมเปียนส์ลีกและได้อันดับ 3 ทำให้ได้เลื่อนชั้นสู่ ไทยลีก 3 ใน ฤดูกาล 2562
ผลงานตามฤดูกาลแข่งขัน

| ฤดูกาล/พ> ศ. | การแข่งขัน | โซน | ผลงาน |
| --- | --- | --- | --- |
| 2562 |  ไทยลีก 3 | ตอนล่าง | อันดับที่ 5 |
| 2563–64 | ไทยลีก 3 | กรุงเทพและปริมณฑล | อันดับที่ 1 |
| 2563–64 | ไทยลีก 3 | รอบแชมเปี้ยนส์ลีก โซนตอนล่าง | อันดับที่ 5 |
| 2564–65 | ไทยลีก 3 | กรุงเทพและปริมณฑล | อันดับที่ 1 |
| 2564–65 | ไทยลีก 3 | รอบแชมเปี้ยนส์ลีก โซนตอนล่าง | อันดับที่ 3 |
| 2565–66 | ไทยลีก 3 | กรุงเทพและปริมณฑล | อันดับที่ 1 |
| 2565–66 | ไทยลีก 3 | รอบแชมเปี้ยนส์ลีก โซนตอนล่าง | อันดับที่ 4 |
| 2566–67 | ไทยลีก 3 | กรุงเทพและปริมณฑล | อันดับที่ 2 |
| 2566–67 | ไทยลีก 3 | รอบแชมเปี้ยนส์ลีก โซนตอนล่าง | อันดับที่ 3 |
| 2567–68 | ไทยลีก 3 |  |  |

| 0 | 1 | 2 | 3 |
| --- | --- | --- | --- |
| ชนะเลิศ | รองชนะเลิศ | เลื่อนชั้น | ตกชั้น |
เกียรติประวัติ

ไทยลีก 3
ชนะเลิศ โซนกรุงเทพและปริมณฑล (3) : 2563–64, 2564–65, 2565–66
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่นคนสำคัญในอดีต

อานนท์ สังข์สระน้อย
กฤษดา เพี้ยนดิษฐ์
วิรัช วังจันทร์
มนตรี เหมใจบุญ
ชานุกูล ก๋ารินทร์
แหล่งข้อมูลอื่น

สโมสรฟุตบอลมหาวิทยาลัยนอร์ทกรุงเทพ ที่เฟซบุ๊ก
| ด ค กมหาวิทยาลัยนอร์ทกรุงเทพ |
| --- | --- |
คณะในวิทยาเขตรังสิต:  เทคโนโลยีสารสนเทศและนวัตกรรมดิจิทัล  บริหารธุรกิจ  ศิลปศาสตร์  นิเทศศาสตร์  รัฐศาสตร์  พยาบาลศาสตร์ 
คณะในวิทยาเขตสะพานใหม่:  เทคโนโลยีสารสนเทศและนวัตกรรมดิจิทัล  บริหารธุรกิจ  ศึกษาศาสตร์ 
หน่วยงานอื่น:  สโมสรฟุตบอลมหาวิทยาลัยนอร์ทกรุงเทพ
แม็คลาเรน 650เอส

| แม็คลาเรน 650เอส |
| --- | --- |
แม็คลาเรน 650เอส สไปเดอร์
ภาพรวม
บริษัทผู้ผลิต: แม็คลาเรน ออโตโมทีฟ
เริ่มผลิตเมื่อ: ค.ศ. 2014 – 2017 675LT Coupe and Spider made อย่างละ 525 คัน
แหล่งผลิต: โวคิง, เซอร์รีย์, สหราชอาณาจักร
ผู้ออกแบบ: แฟรงก์ สตีเฟนสัน (Frank Stephenson)
ตัวถังและช่วงล่าง
ประเภท: รถยนต์นั่งสมรรถนะสูง (Sports car)
รูปแบบตัวถัง: 2 ประตู คูเป  2 ประตู retractable hard-top convertible (Spider)โรดสเตอร์
โครงสร้าง: เครื่องยนต์กลางลำหลัง ขับเคลื่อนสองล้อท้าย (RMR)
จำนวนประตู: 2 แบบบัตเทอร์ฟลายดอร์ (Butterfly doors)
รุ่นที่คล้ายกัน: แม็คลาเรน 12ซี แม็คลาเรน พี1
ระบบส่งกำลัง
เครื่องยนต์: 3.8 L ทวิน-เทอร์โบ M838T V8
ระบบเกียร์: เกียร์ดูอัล-คลัช 7 จังหวะ
มิติ
ระยะฐานล้อ: 105.1 in (2,670 mm)
ความยาว: 177.6 in (4,511 mm)
ความกว้าง: 74.6 in (1,895 mm)
ความสูง: 47.2 in (1,199 mm)
น้ำหนัก: 3,148 lb (1,428 kg) (คูเป)    3,239 lb (1,469 kg) (สไปเดอร์) 
ระยะเหตุการณ์
รุ่นก่อนหน้า: แม็คลาเรน 12ซี
รุ่นต่อไป: แม็คลาเรน 720เอส
แม็คลาเรน 650เอส (อังกฤษ: McLaren 650S) เป็นรถยนต์นั่งสมรรถนะสูง เครื่องยนตร์กลางลำท้าย เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท แม็คลาเรน ออโตโมทีฟ บริษัทสัญชาติอังกฤษ เปิดตัวอย่างไม่เป็นทางการครั้งแรกในเดือมกุมภาพันธ์ ค.ศ. 2014 ในฐานะรถรุ่นใหม่จากค่ายแม็คลาเรน ที่มาเป็นรุ่นต่อจาก 12ซี 650เอส ได้เปิดตัวอย่างเป็นทางการในงานเจนีวามอเตอร์โชว์ปี ค.ศ. 2014
650เอส ใช้เครื่องยนตร์ M838T 3.8-litre V8 และตัวถังจากคาร์บอน-ไฟเบอร์ ที่ถอดแบบมาจาก 12ซี โดยตรง แต่มีการพัฒนาแรงม้าเพิ่มเป็น 641 ตัว (478 kW; 650 PS) และเพิ่มแรงบิดเป็น 500 lb·ft (680 N·m) ส่วนในเรื่องของระบบส่งกำลัง 650เอส ใช้เกียร์ 7 จังหวะ ชนิดดูอัล-คลัทซ์ เช่นเดียวกับ 12ซี
650เอส สามารถทำความเร็วสูงสุดได้ที่ 333 กม./ชม. (207 ไมล์/ชม.) และสามารถทำอัตราเร่ง 0-100 กม./ชม. ได้ที่ 3 วินาที และจาก 0-200 กม./ชม. ในเวลา 8.4 วินาที
โมเดล > 650S Spider

650เอส สไปเดอร์ เปิดตัวในเดือนมีนาคม ค.ศ. 2014 เป็นเวอร์ชันเปิดประทุนของ 650เอส ซึ่งทำให้รถมีน้ำหนักมากกว่ารุ่นดั้งเดิม 40 กิโลกรัม แต่ก็ยังคงรักษาสมรรถภาพไว้ดีดี โดยอัตราเร่ง 0-100 กม./ชม. ที่ทำได้ 3 วินาทีเช่นเดิม และความเร็วสูงสุดลดลงเล็กน้อยที่ 204 ไมล์/ชม
โมเดล > 625C

625ซี เปิดตัวในเดือนกันยายน ค.ศ. 2014 มีทั้ง 2 รูปแบบคือคูเป้และโรสเตอร์ ที่ทางค่ายแม็คลาเรนเน้นเจาะตลาดใน เอเชียแปซิฟิกใต้
รถยังคงใช้เครื่องยนตร์ 3.8-litre twin-turbocharged V8 เช่นเดิม แต่ลดแรงม้าลงเป็น 616 ตัว (459 kW; 625 PS) และมีการปรับปรุงเครื่องลดการสั่นสะเทือนชุดใหม่ ทำให้ลดแรงกระแทกได้บ้าง ในเรื่องของสมรรถนะยังคงความเร็วเช่นเดียวกับ 650เอส แต่อัตราเร่ง 0-100 กม./ชม. ช้ากว่า ที่ 3.1 วินาที
โมเดล > 675LT

McLaren 675LT
675แอลที (LT ย่อมาจาก หางยาว "Long tail") เป็นรุ่นที่พัฒนาเสริมต่อจาก 650เอส เปิดตัวในเดือนกุมภาพันธ์ ค.ศ. 2015 ในงานเจนีวามอเตอร์โชว์
โมเดล > 675LT Spider

675แอลที สไปเดอร์ (LT ย่อมาจาก หางยาว "Long tail") เป็นรุ่นที่พัฒนาเสริมต่อจาก 650เอส สไปเดอร์ เปิดตัวในเดือนกุมภาพันธ์ ค.ศ. 2016 ในงาน Geneva Motor Show รถเปิดประทุนค่าตัว 285,450 ปอนด์อังกฤษ หรือประมาณ 15.7 ล้านบาทไทย ที่ดัดแปลงจากรถคูเปชื่อเดียวกัน โดยเปลี่ยนจากหลังคาแข็งเป็นหลังคาเปิดประทุนแบบแข็งที่ออกแบบเป็น 3 ชิ้นและเปิด/ปิดโดยการกดปุ่ม ส่วนเครื่องยนต์ที่ใช้เป็นเครื่องยนต์บลอคเก่าที่ให้กำลังเท่าเก่า คือ เครื่องทวินเทอร์โบเบนซิน DOHC วี 8 สูบ 3,799 ซีซี 675 แรงม้า ถ่ายทอดกำลังสู่ล้อคู่หลังผ่านระบบเกียร์อัตโนมัติคลัทช์คู่ 7 จังหวะ จุดที่น่าสังเกต คือ ชิ้นส่วนเครื่องยนต์ประมาณครึ่งหนึ่งเปลี่ยนใหม่หมดรวมทั้งเทอร์โบชาร์เจอร์ สมรรถนะความเร็วตามตัวเลขผู้ผลิต อัตราเร่ง 0-100 กม./ชม. ทำได้ใน 2.9 วินาที ความเร็วสูงสุด 326 กม./ชม.
650เอส สไปเดอร์
675แอลที ในงานเจนีวามอเตอร์โชว์ 2015
675แอลที สไปเดอร์ ในงานเจนีวามอเตอร์โชว์ 2016